 APC fẹ kí àjọ INEC yí ìbò àwọn agbègbè kan fún olùdíje wọn -PDP : Agbẹnusọ ẹgbẹ òṣèlú PDP lápapò, Ọgbẹni Kọla Ologbondiyan, ti pariwo pé àwọn ẹgbẹ APC ti wá lé àjọ elétò ìdìbò INEC lọrun láti yí àwọn ìbò àgbègbè kan kí iye ìbò tí oludije ẹgbẹ APC, Ize-Iyamu, ní le pò si i. Ó waa rọ alaga ajọ eleto idibo, lati ma ṣe ṣe ohun ti awọn eeyan yii n fẹ nitori iṣọkan Naijiria.Ninu atẹjade kan ti wọn fi sita ni oru ọjọ Abamẹta, Satide, ti eto idibo naa waye ni wọn ti sọ pe niṣe ni wọn wa le ajọ eleto idibo lọrun lati yii awọn ibo agbegbe ori omi, ki wọn le ṣe afikun ibo ti oludije APC ni nibẹ.Bakan naa ni wọn ni oju wọn wa nibi esi idibo agbegbe Fugar, ati awọn ati awọn ijoba ibilẹ mi-in to wa ni agbegbe Ariwa Edo.Ṣaaju ni olori ileegbimọ aṣofin agba nilẹ wa tẹlẹ, Bukọla Saraki, ti rọ awọn ọmọ ẹgbẹ oṣelu PDP nipinlẹ Edo pe ki wọn joye oju lalakan fi n ṣọri, ki wọn ri i pe wọn duro ti ibo wọn, wọn si ṣe ọrọ naa ni toju tiyẹ ti aparo fi n rina, ki wọn ma baa yi ibo naa mọ wọn lọwọ. 